Tom Hanks dalk Geppetto in Disney se 'Pinocchio' | Netwerk24
08 Augustus 2020 08:30
Tom Hanks word oorweeg vir die rol van die nimlike Geppetto in 'Pinnochio'. Foto: Getty
Albei is met Oscars bekroon vir Forrest Gump en het daarna ook saamgewerk aan Cast Away en die Kersfeesrolprent The Polar Express.
Hoewel onderhandelings vir Pinocchio nog in 'n vroeë stadium is, het 'n voëltjie gefluit dat Hanks, nadat hy die teks gelees het, Zemeckis gekontak het om te sê hy sal baie graag die rol wil speel. Dit is die tweede keer dat Hanks 'n gunsteling vir die rol van Geppetto is. Jare gelede, toe Paul King dit sou regisseer, is Hanks ook genader. Die projek is egter nooit deurgevoer nie.
Die klassieke Pinocchio-verhaal van 1940 gaan oor die bejaarde Geppetto wat 'n houtseuntjie skep. Pinocchio se gewete, 'n kriek, vertel hom hy kan in 'n regte seun verander as hy homself as eerlik, dapper en onselfsugtig bewys.
Pinocchio is deel van Disney se strategie om kinderverhale in lewende aksie weer te gee, soos met Aladdin, Beauty and the Beast en The Lion King.
Hanks is tans nog betrokke by die biografiese rolprent oor Elvis Presley, waarvan die verfilming onderbreek is toe hy en sy vrou, Rita, albei positief getoets is vir die koronavirus.
Die laaste fliek waarin Hanks te sien is, is Greyhound, 'n drama oor die Tweede Wêreldoorlog waarvoor hy self die draaiboek geskryf het en op Apple TV+ vertoon is. – Saamgestel deur Elretha Britz met bykomende bronne variety.com, nypost.com en deadline.com